###### ΟΡΓΑΝΙΣΜΟΣ ΚΑΤΑ ΤΩΝ ΝΑΡΚΩΤΙΚΩΝ

######  (ΟΚΑΝΑ)

###### Δίκτυο Θεραπευτικών Υπηρεσιών ΓΕΦΥΡΑ

**Αλ. Υψηλάντου 185, Πάτρα 262 25**

**Τηλ.: 2610-279795**

### Fax : 2610-621955

**E-mail:** patrasnet@okana.gr

 Παρασκευή, 13.02.2015



## **ΔΕΛΤΙΟ ΤΥΠΟΥ**

Το Δίκτυο Θεραπευτικών Υπηρεσιών ΓΕΦΥΡΑ και τη φετινή χρονιά συμμετέχει ενεργά στα αποκριάτικα δρώμενα της πόλης μας και στέλνει μήνυμα για καθαρές απόκριες χωρίς ουσίες, για διασκέδαση χωρίς ναρκωτικά και αλκοόλ.

Με αφορμή τα καρναβαλικά δρώμενα ο Σύλλογος Οικογένειας της ΘΚ ΓΕΦΥΡΑ διοργανώνει **ενημερωτικό περίπτερο** στην πλατεία Γεωργίου τη **Δευτέρα**, **16.2.2015** (**10:30-13:30)**, την **Τρίτη**, **17.2.2015 (10:30-13:30)** και **17:30-20:30** και την **Τετάρτη**, **18.2.2015 (10:30-13:30)**.

Εμείς, η ομάδα του Δικτύου, αποτελούμενη από τα μέλη της ΘΚ ΓΕΦΥΡΑ, του Προγράμματος Κοινωνικής Δραστηριοποίησης,του Προγράμματος Οικογένειας, το προσωπικό, φίλους και συνεργάτες, ακολουθώντας τους καρναβαλικούς ρυθμούς, θα εμφανιστούμε στους δρόμους της πόλης με τα **χειροποίητα αποκριάτικα καπέλα** και τις **σφυρίχτρες** μας.

Η δραστηριότητα θα ξεκινήσει από τη Θεραπευτική Κοινότητα ΓΕΦΥΡΑ την **Τρίτη**, **17.2.2015** στις **11:00** καταλήγοντας στην πλατεία Γεωργίου στο ενημερωτικό περίπτερο του Συλλόγου Οικογένειας της ΘΚ ΓΕΦΥΡΑ, όπου τα θεραπευόμενα μέλη θα κατασκευάσουν το δικό τους χαρταετό.

Η ομάδα μας στέλνει μήνυμα για καθαρή ζωή και διασκέδαση χωρίς ουσίες και θα διανείμει ταυτόχρονα ενημερωτικό υλικό σε καταστήματα και καφέ της πόλης.

**Το προσωπικό και τα μέλη του**

**Δικτύου Θεραπευτικών Υπηρεσιών ΓΕΦΥΡΑ**